**Драги осмаци,**

надамо се да сте се организовали , пронашли најбоље начине да потребно научите - према сопственом плану , да се забавите... и на крају дана будете задовољни како сте се организовали. Такође, верујемо да је већина вас сакупила потребне информације, добро размислила и донела одлуку у вези уписа средње школе. Нажалост, услед целокупне ситуацији, нисмо били у могућности да реализујемо све планиране радионице и активности на тему професионалне орјентације које су имале за циљ да вам у томе помогну.

Уколико међу вама има оних који још увек нису сигурни коју школу желе да упишу и нису донели коначну одлуку надамо се да ће вам материјал са сајта који вам овом приликом шаљемо у томе помоћи. Упитнике које овде можете наћи могу попунити и они који су већ одлучили коју школу желе да упишу како би можда још једном проверили да ли су донели најбољу могућу одлуку у овомом тренутку.

Сајт где можете наћи упитнике као и много других корисних информација и материјала је: [http://www.vodiczaosnovce.nsz.gov.rs](http://www.vodiczaosnovce.nsz.gov.rs/upitnik_po.php)

Кратко упутство:

**УПИТНИК ПРОФЕСИОНАЛНА** **ИНТЕРЕСОВАЊА** - иако нуде опцију да прескочите одређене области интересовања, **немојте**, потрудите се да одговорите на сва питања.

Полако попуњавајте, немојте журити, добро прочитајте тврдње, прочитајте занимања у падајућој листи , размислите коју оцену ћете дати. Веома jе тешко када сте у ситуацији да себе процењујете, али потрудите се.

Важно је да погледате предмете у школи коју желите да упишете (на сајтовима средњих школа ) и број бодова који је био потребан за упис. Наравно овај број бодова је само оријентациони.

**Уколико је некоме од вас потребан индивидуални разговор, консултација или савет у вези избора средње школе, слободно се можете обратити путем мејла на** [pps.planovi@gmail.com](mailto:pps.planovi@gmail.com) . Уколико буде потребе моћи ћемо после првог јуна да се видимо и разговарамо у школи.

ВЕЛИКИ ПОЗДРАВ ПУНО СРЕЋЕ !!!

Тим за професионалну орјентацију:

Тања Николић

Владан Маринковић

Бојан Живковић